ΚΑΝΟΝΙΣΜΟΣ (ΕΚ, ΕΥΡΑΤΟΜ) αριθ. 58/97 ΤΟΥ ΣΥΜΒΟΥΛΙΟΥ της 20ής Δεκεμβρίου 1996 για τις στατιστικές διάρθρωσης των επιχειρήσεων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213,

το σχέδιο κανονισμού που υποβλήθηκε από την Επιτροπή (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

(1) ότι με το ψήφισμά του, της 14ης Νοεμβρίου 1989, για το εσωτερικό εμπόριο στα πλαίσια της εσωτερικής αγοράς (4), το Συμβούλιο καλεί την Επιτροπή, πρωτίστως, να βελτιώσει τα στατιστικά δεδομένα για το εμπόριο, συμβιβάζοντάς τα με τους κοινοτικούς ορισμούς και να αυξήσει, στον απαραίτητο βαθμό, την αποστολή των δεδομένων αυτών στη Στατιστική Υπηρεσία των Ευρωπαϊκών Κοινοτήτων 7

(2) ότι με την απόφαση 92/326/ΕΟΚ (5), το Συμβούλιο θέσπισε διετές (1992-1993) πρόγραμμα για την ανάπτυξη ευρωπαϊκών στατιστικών στον τομέα των υπηρεσιών 7 ότι στο πρόγραμμα αυτό συμπεριλαμβάνεται η κατάρτιση εναρμονισμένων στατιστικών σε εθνικό και σε περιφερειακό επίπεδο, ιδίως όσον αφορά το εμπόριο και τη διανομή 7

(3) ότι με την οδηγία του 78/660/ΕΟΚ (6), το Συμβούλιο ενέκρινε μέτρα για τη βελτίωση του συντονισμού των εθνικών διατάξεων σχετικά με την παρουσίαση και τη δημοσίευση των ετήσιων λογαριασμών και των ετήσιων εκθέσεων, καθώς και τις χρησιμοποιούμενες μεθόδους αξιολόγησης όσον αφορά ορισμένες κατηγορίες εταιρειών 7

(4) ότι η Κοινότητα έχει, στο μεταξύ, σημειώσει σημαντική πρόοδο προς την ολοκλήρωση 7 ότι οι νέες πολιτικές και κατευθυντήριες γραμμές στους τομείς της οικονομίας, του ανταγωνισμού, των κοινωνικών θεμάτων, του περιβάλλοντος και των επιχειρήσεων καλούν για πρωτοβουλίες και αποφάσεις βασισμένες σε έγκυρες στατιστικές 7 ότι οι πληροφορίες που είναι διαθέσιμες στα πλαίσια της κοινοτικής νομοθεσίας ή στα διάφορα κράτη μέλη είναι ανεπαρκείς, ακατάλληλες ή ελάχιστα συγκρίσιμες για να αποτελέσουν αξιόπιστη βάση για τις εργασίες της Επιτροπής 7

(5) ότι με την απόφαση 93/379/ΕΟΚ (7), το Συμβούλιο ενέκρινε ένα πολυετές πρόγραμμα κοινοτικών δράσεων για την περαιτέρω ενίσχυση των τομέων προτεραιότητας και την εξασφάλιση της συνέχειας και παγίωσης της πολιτικής υπέρ των επιχειρήσεων, ιδίως των μικρομεσαίων, στην Κοινότητα 7 ότι χρειάζονται στατιστικά στοιχεία προκειμένου να εκτιμηθεί ο αντίκτυπος των ληφθέντων μέτρων για την επίτευξη των στόχων που καθορίζονται στην εν λόγω απόφαση και ιδιαίτερα υπάρχει ανάγκη για στατιστικά στοιχεία τα οποία να είναι συγκρίσιμα για τις επιχειρήσεις όλων των τομέων, στατιστικά στοιχεία σχετικά με τις σχέσεις υπεργολαβίας μεταξύ επιχειρήσεων σε εθνικό και διεθνές επίπεδο καθώς και βελτιωμένα στατιστικά στοιχεία σχετικά με τις μικρομεσαίες επιχειρήσεις 7 ότι η υποχρέωση διαβίβασης των στατιστικών αυτών δεν πρέπει να συνεπάγεται υπερβολικές δαπάνες για τις μικρομεσαίες επιχειρήσεις 7

(6) ότι με την απόφασή του 93/464/ΕΟΚ (8), το Συμβούλιο ενέκρινε ένα πρόγραμμα πλαίσιο για τις δράσεις προτεραιότητας στον τομέα της στατιστικής πληροφόρησης 1993 έως 1997 7

(7) ότι υπάρχει ανάγκη για στατιστικά στοιχεία σχετικά με την πολιτική που ακολουθούν οι επιχειρήσεις, ιδιαίτερα όσον αφορά την έρευνα, την ανάπτυξη και την καινοτομία, την προστασία του περιβάλλοντος, τις επενδύσεις, τις οικολογικές βιομηχανίες, τον τουρισμό και τις βιομηχανίες υψηλής τεχνολογίας 7 ότι η ανάπτυξη της Κοινότητας και η λειτουργία της εσωτερικής αγοράς αυξάνουν την ανάγκη για συγκρίσιμα δεδομένα σχετικά με τη δομή των μισθών, το κόστος εργασίας και την κατάρτιση 7

(8) ότι υπάρχει ανάγκη για πλήρεις και αξιόπιστες στατιστικές πηγές προκειμένου να καταστεί δυνατή η σωστή εφαρμογή της οδηγίας 89/130/ΕΟΚ, Ευρατόμ, του Συμβουλίου, της 13ης Φεβρουαρίου 1989, για την εναρμόνιση του καθορισμού του ακαθάριστου εθνικού προϊόντος σε τιμές αγοράς (9) 7

(9) ότι η κατάρτιση των εθνικών και περιφερειακών λογαριασμών σύμφωνα με το ευρωπαϊκό σύστημα ολοκληρωμένων οικονομικών λογαριασμών (ΕΣΟΛ) απαιτεί την ανάπτυξη συγκρίσιμων, πλήρων και αξιόπιστων στατιστικών πηγών 7

(10) ότι υπάρχει ανάγκη για περιφερειακούς δείκτες και λογαριασμούς 7

(11) ότι η Επιτροπή, για να εκπληρώσει το έργο που της έχει αναθέσει η συνθήκη, ιδίως αναφορικά με την εσωτερική αγορά, πρέπει να έχει στη διάθεσή της πλήρεις, πρόσφατες, αξιόπιστες και συγκρίσιμες πληροφορίες για τη διάρθρωση, τη δραστηριότητα, την ανταγωνιστικότητα και τις επιδόσεις των επιχειρήσεων στην Κοινότητα 7

(12) ότι απαιτείται τυποποίηση έτσι ώστε να καλυφθούν οι ανάγκες της Κοινότητας για πληροφορίες σχετικά με την οικονομική σύγκλιση 7

(13) ότι οι επιχειρήσεις και οι επαγγελματικές ενώσεις τους έχουν ανάγκη από τέτοιες πληροφορίες προκειμένου να κατανοούν τις αγορές τους και να συγκρίνουν τη δραστηριότητα και τις επιδόσεις τους με την αντίστοιχη των ανταγωνιστών τους σε περιφερειακό, εθνικό και διεθνές επίπεδο 7

(14) ότι η δημιουργία κοινών στατιστικών προτύπων που επιτρέπουν την παραγωγή εναρμονισμένων δεδομένων είναι μια δράση η οποία δεν μπορεί να αναληφθεί αποκλειστικά παρά μόνο σε κοινοτικό επίπεδο 7 ότι τα πρότυπα αυτά θα εφαρμοστούν σε κάθε κράτος μέλος υπό την εποπτεία των οργανισμών και οργάνων που είναι επιφορτισμένα με την κατάρτιση των επίσημων στατιστικών 7

(15) ότι η καλύτερη μέθοδος αξιολόγησης της διάρθρωσης, της δραστηριότητας, της ανταγωνιστικότητας και της απόδοσης των επιχειρήσεων στην Κοινότητα συνίσταται στην κατάρτιση στατιστικών σύμφωνα με κοινές μεθοδολογικές αρχές και κοινούς ορισμούς των χαρακτηριστικών 7 ότι μόνο μέσω της συντονισμένης κατάρτισης δεδομένων μπορούν να παραχθούν εναρμονισμένες στατιστικές με την αξιοπιστία, την ταχύτητα, την ευελιξία και με το βαθμό λεπτομέρειας που απαιτείται για τις ανάγκες της Επιτροπής και των επιχειρήσεων 7

(16) ότι ο ορισμός της μονάδας οικονομικής δραστηριότητας (ΜΟΔ) αντιστοιχεί σε μια ή περισσότερες λειτουργικές υποδιαιρέσεις της επιχείρησης 7 ότι, προκειμένου να μπορεί να παρατηρηθεί η ΜΟΔ, πρέπει η επιχείρηση να διαθέτει σύστημα πληροφοριών ικανό να παρέχει ή να υπολογίζει, για κάθε ΜΟΔ, τουλάχιστον την αξία της παραγωγής, της ενδιάμεσης κατανάλωσης, των δαπανών προσωπικού, του πλεονάσματος λειτουργίας καθώς και την απασχόληση και τον ακαθάριστο σχηματισμό παγίου κεφαλαίου 7 ότι οι ΜΟΔ που υπάγονται σε συγκεκριμένη θέση της στατιστικής ονοματολογίας των οικονομικών δραστηριοτήτων στις Ευρωπαϊκές Κοινότητες (NACE αναθ. 1) μπορούν να παράγουν προϊόντα διαφορετικά από τα προϊόντα της ομοιογενούς ομάδας που χαρακτηρίζει τη δραστηριότητά τους λόγω των δευτερευουσών δραστηριοτήτων που ασκούν και οι οποίες δεν μπορούν να διακριθούν με βάση τα διαθέσιμα λογιστικά έγγραφα 7 ότι μπορεί να συναχθεί επομένως το συμπέρασμα ότι η επιχείρηση και η ΜΟΔ είναι έννοιες ταυτόσημες όταν είναι αδύνατο σε μια επιχείρηση να παράσχει ή να υπολογίσει τις πληροφορίες τις σχετικές με όλες τις μεταβλητές που απαριθμούνται ανωτέρω για μία ή περισσότερες λειτουργικές υποδιαιρέσεις 7

(17) ότι τα στατιστικά δεδομένα που καταρτίζονται στο πλαίσιο ενός κοινοτικού συστήματος πρέπει να έχουν ικανοποιητική ποιότητα και ότι η ποιότητα αυτή, καθώς και το κόστος που προκύπτει, πρέπει να είναι συγκρίσιμα για τα διάφορα κράτη μέλη 7 ότι, επομένως, είναι απαραίτητος ο από κοινού ορισμός των κριτηρίων που θα επιτρέψουν την κάλυψη αυτών των απαιτήσεων 7

(18) ότι θα πρέπει να απλουστευθούν οι διοικητικές διαδικασίες για τις επιχειρήσεις, ιδίως δε τις μικρομεσαίες, μεταξύ άλλων με την προώθηση νέων τεχνολογιών για τη συλλογή στοιχείων και την κατάρτιση στατιστικών 7 ότι τα αναγκαία δεδομένα για την κατάρτιση στατιστικών για τις επιχειρήσεις θα πρέπει, ως εκ τούτου, να συλλέγονται κατευθείαν στις επιχειρήσεις, χρησιμοποιώντας μεθόδους και τεχνικές που θα εξασφαλίζουν ότι τα δεδομένα αυτά είναι πλήρη, αξιόπιστα και πρόσφατα, χωρίς να δημιουργούν για τα ενδιαφερόμενα μέρη, ιδιαίτερα για τις μικρομεσαίες επιχειρήσεις, επιβαρύνσεις δυσανάλογες με τα αποτελέσματα τα οποία ευλόγως αναμένουν οι χρήστες των εν λόγω στατιστικών 7

(19) ότι η γενική συμφωνία για το εμπόριο υπηρεσιών (GATS) συνεπάγεται ουσιαστική ανάγκη για πληροφορίες για το μέγεθος των αγορών των συμβαλλομένων μερών και τα μερίδιά τους στις αγορές προς το σκοπό της διαχείρισης και εξέλιξης της εν λόγω συμφωνίας 7

(20) ότι είναι αναγκαία η ύπαρξη κοινού νομικού πλαισίου περί στατιστικών των επιχειρήσεων για όλες τις δραστηριότητες και για όλους τους τομείς, που να καλύπτει επίσης τις δραστηριότητες και τους τομείς όπου δεν έχουν ακόμη αναπτυχθεί επαρκείς στατιστικές 7

(21) ότι οι οδηγίες 64/475/ΕΟΚ (10) και 72/221/ΕΟΚ (11), που είχαν ως στόχο τη δημιουργία μιας συλλογής συνεκτικών στατιστικών, δεν έλαβαν υπόψη τις οικονομικές και τεχνικές αλλαγές που έγιναν μετά την έκδοσή τους και ότι θα πρέπει, κατά συνέπεια, να σταματήσει η εφαρμογή τους 7

(22) ότι, προκειμένου να είναι δυνατόν να διευκρινιστούν μεταγενέστερα οι κανόνες για τη συλλογή και τη στατιστική επεξεργασία των δεδομένων, καθώς και για την επεξεργασία και τη διαβίβαση των αποτελεσμάτων, θα πρέπει να ανατεθεί στην Επιτροπή, η οποία θα επικουρείται από την επιτροπή του στατιστικού προγράμματος των Ευρωπαϊκών Κοινοτήτων που έχει συσταθεί με την απόφαση 89/382/ΕΟΚ, Ευρατόμ (12), η αρμοδιότητα να θεσπίζει τα μέτρα εφαρμογής του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός αποσκοπεί στη δημιουργία κοινού πλαισίου για τη συλλογή, την κατάρτιση, τη διαβίβαση και την αξιολόγηση των κοινοτικών στατιστικών σχετικά με τη διάρθρωση, τις δραστηριότητες, την ανταγωνιστικότητα και τις επιδόσεις των επιχειρήσεων εντός της Κοινότητας.

Άρθρο 2

Αντικείμενο της κατάρτισης στατιστικών είναι η ανάλυση ιδίως:

i) της διάρθρωσης και της εξέλιξης των δραστηριοτήτων των επιχειρήσεων,

ii) των χρησιμοποιούμενων συντελεστών παραγωγής καθώς και άλλων στοιχείων που επιτρέπουν τη μέτρηση της δραστηριότητας, των επιδόσεων και της ανταγωνιστικότητας των επιχειρήσεων,

iii) της περιφερειακής, εθνικής, κοινοτικής και διεθνούς ανάπτυξης των επιχειρήσεων και των αγορών,

iv) της πολιτικής που ασκούν οι επιχειρήσεις,

v) των μικρομεσαίων επιχειρήσων,

vi) των ειδικών χαρακτηριστικών επιχειρήσεων που ασχολούνται με ιδιαίτερες ομάδες δραστηριοτήτων.

Άρθρο 3

1. Ο παρών κανονισμός καλύπτει όλες τις δραστηριότητες της αγοράς των τίτλων Γ έως Κ και Μ έως Ξ της στατιστικής ονοματολογίας των οικονομικών δραστηριοτήτων στην Ευρωπαϊκή Κοινότητα (NACE αναθ. 1).

2. Στο πεδίο εφαρμογής του κανονισμού περιλαμβάνονται οι στατιστικές μονάδες των τύπων που καθορίζονται στο τμήμα Ι του παραρτήματος του κανονισμού (ΕΟΚ) αριθ. 696/93 του Συμβουλίου, της 15ης Μαρτίου 1993, για τις στατιστικές μονάδες παρατήρησης και ανάλυσης του παραγωγικού συστήματος στην Ευρωπαϊκή Κοινότητα (13) και ασχολούνται με μία από τις δραστηριότητες που αναφέρονται στην παράγραφο 1. Η χρήση ειδικών μονάδων για την κατάρτιση στατιστικών προσδιορίζεται στα παραρτήματα του παρόντος κανονισμού.

Άρθρο 4

1. Οι στατιστικές που καταρτίζονται για τους τομείς που αναφέρει το άρθρο 2 συγκεντρώνονται σε ενότητες. Οι ενότητες ορίζονται στα παραρτήματα.

2. Κάθε ενότητα περιέχει τις ακόλουθες πληροφορίες:

i) τις δραστηριότητες για τις οποίες πρέπει να καταρτιστούν οι στατιστικές με βάση το πεδίο εφαρμογής που αναφέρεται στο άρθρο 3 παράγραφος 1,

ii) τα είδη στατιστικών μονάδων που θα χρησιμοποιηθούν για την κατάρτιση των στατιστικών, με βάση τον κατάλογο στατιστικών μονάδων που αναφέρεται στο άρθρο 3 παράγραφος 2,

iii) τους καταλόγους χαρακτηριστικών για τα οποία καταρτίζονται οι στατιστικές στους τομείς που αναφέρονται στο άρθρο 2 και περίοδοι αναφοράς για τα χαρακτηριστικά αυτά,

iv) τον κατάλογο στατιστικών που καταρτίζονται σχετικά με τη δημογραφία των επιχειρήσεων,

v) την συχνότητα κατάρτισης των στατιστικών, που θα πρέπει να είναι ετήσια ή πολυετής. Εάν η κατάρτιση γίνεται σε πολυετή βάση, θα πρέπει να γίνεται τουλάχιστον ανά δεκαετία,

vi) το χρονοδιάγραμμα που δείχνει τα πρώτα έτη αναφοράς για την κατάρτιση των στατιστικών,

vii) τους κανόνες σχετικά με την αντιπροσωπευτικότητα και την αξιολόγηση ποιότητας,

viii) την προθεσμία διαβίβασης των αποτελεσμάτων μετά την περίοδο αναφοράς,

ix) τη μέγιστη διάρκεια της μεταβατικής περιόδου που μπορεί να παραχωρηθεί.

Άρθρο 5

Οι ενότητες που εμφαίνονται στον παρόντα κανονισμό είναι οι εξής:

- μια κοινή ενότητα για τις ετήσιες στατιστικές διάρθρωσης των επιχειρήσεων που ορίζεται στο παράρτημα 1,

- μια λεπτομερής ενότητα για στατιστικές διάρθρωσης της βιομηχανίας που ορίζεται στο παράρτημα 2,

- μια λεπτομερής ενότητα για στατιστικές διάρθρωσης του εμπορίου που ορίζεται στο παράρτημα 3,

- μια λεπτομερής ενότητα για στατιστικές διάρθρωσης του τομέα των δοκιμών έργων που ορίζεται στο παράρτημα 4.

Άρθρο 6

1. Τα κράτη μέλη συγκεντρώνουν τα αναγκαία στοιχεία για την παρατήρηση των χαρακτηριστικών των οποίων οι κατάλογοι εμφαίνονται στις ενότητες που αναφέρονται στο άρθρο 5.

2. Τα κράτη μέλη, βασιζόμενα στην αρχή της διοικητικής απλούστευσης, δύνανται να συγκεντρώνουν τα αναγκαία στοιχεία συνδυάζοντας τις διαφορετικές πηγές που αναφέρονται παρακάτω:

- υποχρεωτικές έρευνες. Οι νομικές μονάδες στις οποίες ανήκουν ή από τις οποίες αποτελούνται οι στατιστικές μονάδες από τις οποίες τα κράτη μέλη ζητούν την παροχή πληροφοριών, υποχρεούνται να παρέχουν ακριβείς και πλήρεις πληροφορίες εντός των προκαθορισμένων προθεσμιών,

- άλλες πηγές τουλάχιστον ισοδύναμες όσον αφορά την ακρίβεια και την ποιότητα,

- διαδικασίες για στατιστικές εκτιμήσεις, όταν μερικά από τα χαρακτηριστικά δεν έχουν τηρηθεί για όλες τις μονάδες.

3. Προκειμένου να μειωθεί η επιβάρυνση των απαντώντων, η κοινοτική αρχή και οι εθνικές αρχές έχουν, στους αντίστοιχους τομείς αρμοδιότητάς τους, πρόσβαση, εντός των ορίων και προϋποθέσεων που ορίζει έκαστο κράτος μέλος και η Επιτροπή, σε διοικητικές πηγές δεδομένων που καλύπτουν τους τομείς δραστηριότητας της δημόσιας διοίκησής τους, στο βαθμό που τα στοιχεία αυτά είναι απαραίτητα ώστε να πληρούν τις προϋποθέσεις ακρίβειας που αναφέρονται στο άρθρο 7.

4. Τα κράτη μέλη και η Επιτροπή, εντός των ορίων των αντιστοίχων αρμοδιοτήτων τους, δημιουργούν τις προϋποθέσεις για την αυξημένη χρησιμοποίηση της ηλεκτρονικής διαβίβασης δεδομένων και της αυτόματης επεξεργασίας τους.

Άρθρο 7

1. Τα κράτη μέλη λαμβάνουν τα αναγκαία μέτρα ώστε να εξασφαλισθεί ότι τα διαβιβαζόμενα στοιχεία εκφράζουν σαφώς τη διάρθρωση του πληθυσμού των στατιστικών μονάδων που αναφέρεται στα παραρτήματα.

2. Για την αξιολόγηση της ποιότητας συγκρίνονται τα πλεονεκτήματα της διαθεσιμότητας των στοιχείων προς το κόστος της συλλογής τους και προς την επιβάρυνση των επιχειρήσεων και ιδίως των μικρών επιχειρήσεων.

3. Τα κράτη μέλη διαβιβάζουν στην Επιτροπή, μετά από αίτησή της, όλες τις πληροφορίες που είναι αναγκαίες για την αξιολόγηση που αναφέρεται στην παράγραφο 2.

Άρθρο 8

1. Από τα δεδομένα που συλλέγονται και εκτιμώνται, τα κράτη μέλη μεριμνούν για την παραγωγή συγκρίσιμων αποτελεσμάτων σύμφωνα προς την κατανομή που καθορίζεται για κάθε ενότητα που αναφέρεται στο άρθρο 5.

2. Για την κατάρτιση στατιστικών σε κοινοτικό επίπεδο, τα κράτη μέλη μεριμνούν για την παραγωγή εθνικών αποτελεσμάτων βάσει των επιπέδων της NACE, αναθ. 1, τα οποία αναγράφονται στις ενότητες που περιγράφονται στα παραρτήματα ή καθορίζονται με τη διαδικασία που προβλέπεται στο άρθρο 13.

Άρθρο 9

1. Τα κράτη μέλη διαβιβάζουν τα αποτελέσματα που αναφέρονται στο άρθρο 8, συμπεριλαμβανομένων των εμπιστευτικών στοιχείων, στη Στατιστική Υπηρεσία των Ευρωπαϊκών Κοινοτήτων, σύμφωνα με τις κοινοτικές διατάξεις που ισχύουν για τη διαβίβαση στατιστικών πληροφοριών που καλύπτονται από το απόρρητο που διέπει την εμπιστευτική επεξεργασία πληροφοριών. Αυτές οι κοινοτικές διατάξεις εφαρμόζονται στα αποτελέσματα στο μέτρο που περιέχουν εμπιστευτικά στοιχεία.

2. Τα αποτελέσματα διαβιβάζονται υπό κατάλληλη τεχνική μορφή εντός προθεσμίας, που ορίζεται για κάθε ενότητα που αναφέρεται στο άρθρο 5, η οποία υπολογίζεται από το τέλος της περιόδου αναφοράς και δεν υπερβαίνει τους 18 μήνες. Επιπλέον, ένας μικρός αριθμός προκαταρκτικών κατ' εκτίμηση αποτελεσμάτων διαβιβάζονται εντός προθεσμίας, που ορίζεται για κάθε ενότητα, η οποία υπολογίζεται από το τέλος της περιόδου αναφοράς και δεν υπερβαίνει τους δέκα μήνες.

Άρθρο 10

Τα κράτη μέλη ανακοινώνουν στην Επιτροπή, μετά από αίτησή της, οποιαδήποτε συναφή πληροφορία σχετικά με την εφαρμογή του παρόντος κανονισμού στα κράτη μέλη.

Άρθρο 11

1. Κατά τις μεταβατικές περιόδους μπορούν να γίνουν παρεκκλίσεις από τις διατάξεις των παραρτημάτων, στο μέτρο που τα εθνικά στατιστικά συστήματα χρειάζονται σημαντικές προσαρμογές.

2. Συμπληρωματική μεταβατική περίοδος δύναται να χορηγηθεί σε κράτος μέλος για την κατάρτιση των στατιστικών, όταν δεν δύναται να τηρήσει τις διατάξεις του παρόντος κανονισμού λόγω των παρεκκλίσεων που έχουν χορηγηθεί στο πλαίσιο του κανονισμού (ΕΟΚ) αριθ. 2186/93 του Συμβουλίου, της 22ας Ιουλίου 1993, σχετικά με τον κοινοτικό συντονισμό της ανάπτυξης μητρώων επιχειρήσεων για στατιστικούς σκοπούς (14).

3. Οι υποχρεώσεις που προκύπτουν από τον παρόντα κανονισμό έχουν πλήρη εφαρμογή σε όλα τα κράτη μέλη το αργότερο κατά τη λήξη της μεταβατικής περιόδου.

Άρθρο 12

Η Επιτροπή θεσπίζει, σύμφωνα με τη διαδικασία του άρθρου 13, τις λεπτομέρειες εφαρμογής του παρόντος κανονισμού, συμπεριλαμβανομένων των μέτρων για την προσαρμογή στις οικονομικές και τεχνικές εξελίξεις της συλλογής και της στατιστικής επεξεργασίας των στοιχείων καθώς και της επεξεργασίας και της διαβίβασης των αποτελεσμάτων λαμβάνοντας υπόψη την αρχή ότι το όφελος των μέτρων πρέπει να είναι ανώτερο από το σχετικό κόστος τους και εφόσον η εφαρμογή τους δεν απαιτεί σημαντικούς συμπληρωματικούς πόρους ούτε για τα κράτη μέλη ούτε για τις επιχειρήσεις σε σχέση με τις αρχικές διατάξεις του παρόντος κανονισμού και συγκεκριμένα:

i) την ενημέρωση των καταλόγων των χαρακτηριστικών, των στατιστικών σχετικά με τη δημογραφία των επιχειρήσεων και των προκαταρκτικών αποτελεσμάτων, στο βαθμό που η ενημέρωση αυτή, ύστερα από ποσοτική εκτίμηση, δεν συνεπάγεται αύξηση του αριθμού των μελετώμενων μονάδων, ούτε δυσανάλογη επιβάρυνση των μονάδων σε σχέση προς τα αναμενόμενα αποτελέσματα, (άρθρα 4 και 9),

ii) τη συχνότητα της κατάρτισης των στατιστικών (άρθρο 4),

iii) τους ορισμούς των χαρακτηριστικών για την καταλληλότητά τους για ορισμένες δραστηριότητες (άρθρο 4),

iv) τον ορισμό της περιόδου αναφοράς (άρθρο 4),

v) το πρώτο έτος αναφοράς για την κατάρτιση των προκαταρκτικών αποτελεσμάτων (άρθρο 9),

vi) τα κριτήρια για την αξιολόγηση της ποιότητας (άρθρο 7),

vii) την κατανομή των αποτελεσμάτων, ειδικότερα τις ταξινομήσεις που θα χρησιμοποιηθούν και τους συνδυασμούς κατηγοριών μεγέθους (άρθρο 8),

viii) τις κατάλληλες τεχνικές διαδικασίες για τη διαβίβαση των αποτελεσμάτων (άρθρο 9),

ix) την ενημέρωση των προθεσμιών για τη διαβίβαση των δεδομένων (άρθρο 9),

x) τη μεταβατική περίοδο και τις παρεκκλίσεις από τις διατάξεις του παρόντος κανονισμού οι οποίες έχουν χορηγηθεί κατά την περίοδο αυτή (άρθρο 11).

Άρθρο 13

1. Η Επιτροπή επικουρείται από την επιτροπή του στατιστικού προγράμματος η οποία έχει συσταθεί με την απόφαση 89/382/ΕΟΚ, Ευρατόμ.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπει το άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεως της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

3. α) Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής 7

β) όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το συμβούλιο αποφασίζει με ειδική πλειοψηφία.

Εάν, εντός προθεσμίας τριών μηνών από την ημερομηνία υποβολής της πρότασης, το Συμβούλιο δεν έχει αποφασίσει, τα προτεινόμενα μέτρα θεσπίζονται από την Επιτροπή.

Άρθρο 14

1. Η Επιτροπή παρουσιάζει στο Ευρωπαϊκό Κοινοβούλιο και το Συμβούλιο, εντός τριών ετών από την ημερομηνία έναρξης ισχύος του παρόντος κανονισμού, και στη συνέχεια κάθε τρία χρόνια, έκθεση σχετικά με τις στατιστικές που καταρτίζονται κατ' εφαρμογή του παρόντος κανονισμού και ιδίως σχετικά με την ποιότητά τους και την επιβάρυνση που αναλογεί στις επιχειρήσεις.

2. Στις εκεθέσεις που αναφέρονται στην παράγραφο 1, η Επιτροπή προτείνει τις τροποποιήσεις που κρίνει αναγκαίες.

Άρθρο 15

Οι οδηγίες 64/475/ΕΟΚ και 72/221/ΕΟΚ παύουν να εφαρμόζονται μετά τη διαβίβαση όλων των δεδομένων για το έτος αναφοράς 1994.

Άρθρο 16

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1996.

Για το Συμβούλιο

Ο Πρόεδρος

S. BARRETT

(1) ΕΕ αριθ. C 146 της 13. 6. 1995, σ. 6.

(2) ΕΕ αριθ. C 96 της 1. 4. 1996, σ. 236.

(3) ΕΕ αριθ. C 236 της 11. 9. 1995, σ. 61.

(4) ΕΕ αριθ. C 297 της 25. 11. 1989, σ. 2.

(5) ΕΕ αριθ. L 179 της 1. 7. 1992, σ. 131.

(6) ΕΕ αριθ. L 222 της 14. 8. 1978, σ. 11 7 οδηγία όπως τροποποιήθηκε τελευταία από την οδηγία 94/8/ΕΚ (ΕΕ αριθ. L 82 της 25. 3. 1994, σ. 33).

(7) ΕΕ αριθ. L 161 της 2. 7. 1993, σ. 68.

(8) ΕΕ αριθ. L 219 της 28. 8. 1993, σ. 1.

(9) ΕΕ αριθ. L 49 της 21. 2. 1989, σ. 26.

(10) Οδηγία 64/475/ΕΟΚ του Συμβουλίου, της 30ής Ιουλίου 1964, περί οργανώσεως συντονισμένων ετήσιων ερευνών επί των επενδύσεων στη βιομηχανία (ΕΕ αριθ. L 131 της 13. 8. 1964, σ. 2193) 7 οδηγία όπως τροποποιήθηκε τελευταία από την πράξη προσχώρησης του 1985.

(11) Οδηγία 72/221/ΕΟΚ του Συμβουλίου, της 6ης Ιουνίου 1972, περί οργανώσεως ετήσιων συντονισμένων ερευνών επί της βιομηχανικής δραστηριότητος (ΕΕ αριθ. L 133 της 10. 6. 1972, σ. 57) 7 οδηγία όπως τροποποιήθηκε τελευταία από την πράξη προσχώρησης του 1985.

(12) ΕΕ αριθ. L 181 της 28. 6. 1989, σ. 47.

(13) ΕΕ αριθ. L 76 της 30. 3. 1993, σ. 1 7 κανονισμός όπως τροποποιήθηκε από την πράξη προσχώρησης του 1994.

(14) ΕΕ αριθ. L 196 της 5. 8. 1993, σ. 1.

ΠΑΡΑΡΤΗΜΑ 1

ΚΟΙΝΗ ΕΝΟΤΗΤΑ ΓΙΑ ΤΙΣ ΕΤΗΣΙΕΣ ΣΤΑΤΙΣΤΙΚΕΣ ΔΙΑΡΘΡΩΣΗΣ ΤΩΝ ΕΠΙΧΕΙΡΗΣΕΩΝ

Τμήμα 1 Στόχοι

Το παρόν παράρτημα αποσκοπεί στη δημιουργία κοινού πλαισίου για τη συλλογή, την κατάρτιση, τη διαβίβαση και την αξιολόγηση των κοινοτικών στατιστικών σχετικά με την διάρθρωση, τις δραστηριότητες, την ανταγωνιστικότητα και τις επιδόσεις των επιχειρήσεων των κρατών μελών.

Τμήμα 2 Θεματικοί τομείς

Οι καταρτιστέες στατιστικές αφορούν τους θεματικούς τομείς που αναφέρονται στα σημεία i), ii) και iii) του άρθρου 2 του παρόντος κανονισμού και ιδίως την ανάλυση της προστιθέμενης αξίας και των κύριων συνιστωσών της.

Τμήμα 3 Πεδίο εφαρμογής

1. Καταρτίζονται στατιστικές για τις δραστηριότητες που απαριθμούνται στο τμήμα 9.

2. Θα διεξαχθούν δοκιμαστικές μελέτες για τις δραστηριότητες που απαριθμούνται στο τμήμα 10.

Τμήμα 4 Χαρακτηριστικά

1. Οι κατάλογοι χαρακτηριστικών και στατιστικών που απαριθμούνται κατωτέρω αναφέρουν, όπου είναι δυνατόν, τα είδη των στατιστικών για τις οποίες καταρτίζονται οι στατιστικές.

2. Η Επιτροπή ορίζει, με τη διαδικασία που καθορίζεται στο άρθρο 13 του παρόντος κανονισμού, τους τίτλους των χαρακτηριστικών για τα οποία καταρτίζονται στατιστικές σχετικά με τις δραστηριότητες του τίτλου Ι της NACE αναθ. 1 και που αντιστοιχούν περισσότερο σε εκείνα που απαριθμούνται στα σημεία 3 έως 5.

3. Ετήσιες δημογραφικές στατιστικές:

>ΘΕΣΗ ΠΗΝΑΚΑ>

4. Χαρακτηριστικά επιχειρήσεων για τα οποία καταρτίζονται ετήσιες στατιστικές:

>ΘΕΣΗ ΠΗΝΑΚΑ>

5. Χαρακτηριστικά για τα οποία καταρτίζονται ετήσιες περιφερειακές στατιστικές:

>ΘΕΣΗ ΠΗΝΑΚΑ>

6. Θα διεξαχθούν δοκιμαστικές μελέτες για τα χαρακτηριστικά που απαριθμούνται στο τμήμα 10.

Τμήμα 5 Πρώτο έτος αναφοράς

Το πρώτο έτος αναφοράς για το οποίο θα καταρτιστούν ετήσια δεδομένα είναι το ημερολογιακό έτος 1995.

Τμήμα 6 Έκθεση σχετικά με την ποιότητα των στατιστικών

Για καθένα από τα χαρακτηριστικά που απαριθμούνται στο τμήμα 4 σημείο 4, τα κράτη μέλη αναφέρουν το βαθμό ακριβείας με επίπεδο αξιοπιστίας 95 %, τον οποίο περιλαμβάνει η Επιτροπή στην έκθεσή της που προβλέπεται στο άρθρο 14 του παρόντος κανονισμού, λαμβάνοντας υπόψη την εφαρμογή του εν λόγω άρθρου σε κάθε κράτος μέλος.

Τμήμα 7 Παραγωγή αποτελεσμάτων

1. Τα αποτελέσματα κατατάσσονται στο επίπεδο των ομάδων δραστηριοτήτων που ορίζονται στο τμήμα 9.

2. Ορισμένα αποτελέσματα κατατάσσονται επίσης σε τάξεις μεγέθους για κάθε ομάδα των τίτλων Γ - Ζ της NACE αναθ. 1 και στο επίπεδο των ομάδων δραστηριοτήτων που απαριθμούνται στο Τμήμα 9 για τα άλλα τμήματα.

3. Τα αποτελέσματα των περιφερειακών στατιστικών κατανέμονται ταυτόχρονα στο διψήφιο επίπεδο της NACE αναθ. 1 (τμήματα) και στο επίπεδο ΙΙ της ονοματολογίας των εδαφικών μονάδων (NUTS).

Τμήμα 8 Διαβίβαση αποτελεσμάτων

1. Τα αποτελέσματα διαβιβάζονται μέσα σε 18 μήνες από το τέλος του ημερολογιακού έτους της περιόδου αναφοράς.

2. Τα εθνικά προκαταρκτικά αποτελέσματα ή οι εκτιμήσεις διαβιβάζονται εντός δέκα μηνών από το τέλος του ημερολογιακού έτους της περιόδου αναφοράς, για τις στατιστικές επιχειρήσεων που αφορούν τα εξής χαρακτηριστικά:

12 11 0 (Κύκλος εργασιών)

16 11 0 (Αριθμός απασχολούμενων ατόμων)

Τα προκαταρκτικά αυτά αποτελέσματα κατανέμονται σε τριψήφιο επίπεδο της NACE αναθ. 1 (ομάδες) εκτός από τους τίτλους Η, Θ, Ι, Κ της NACE αναθ. 1 για τους οποίους κατανέμονται σύμφωνα με τις ομάδες που προβλέπονται στο τμήμα 9.

Τμήμα 9 Ομάδες δραστηριοτήτων

Οι παρακάτω ομάδες δραστηριοτήτων αναφέρονται στην ταξινόμηση NACE αναθ. 1.

ΤΙΤΛΟΙ Γ, Δ, Ε ΚΑΙ ΣΤ

Ορυχεία και λατομεία 7 μεταποιητικές βιομηχανίες 7 παραγωγή και διανομή ηλεκτρικού ρεύματος, φυσικού αερίου και νερού 7 κατασκευές.

Για να είναι δυνατή η κατάρτιση στατιστικών σε κοινοτικό επίπεδο, τα κράτη μέλη διαβιβάζουν τα εθνικά αποτελέσματα κατανέμοντάς τα σύμφωνα με τις τάξεις της NACE αναθ. 1.

ΤΙΤΛΟΣ Ζ

Χονδρικό και λιανικό εμπόριο 7 επισκευές αυτοκινήτων και ειδών οικιακής χρήσης.

Για να είναι δυνατή η κατάρτιση στατιστικών σε κοινοτικό επίπεδο, τα κράτη μέλη διαβιβάζουν τα εθνικά αποτελέσματα κατανέμοντάς τα σύμφωνα με τις τάξεις της NACE αναθ. 1.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Τμήμα 10 Εκθέσεις και δοκιμαστικές μελέτες

1. Τα κράτη μέλη υποβάλλουν στην Επιτροπή έκθεση σχετικά με τον ορισμό, τη διάρθρωση και τη διαθεσιμότητα πληροφοριών για τις στατιστικές μονάδες που κατατάσσονται στην ομάδα 652, τάξη 6602, την τάξη 67 και τους τίτλους Μ-Ξ της NACE αναθ. 1. Η Επιτροπή θεσπίζει, σύμφωνα με τη διαδικασία που ορίζεται στο άρθρο 13 του παρόντος κανονισμού, πρόγραμμα δοκιμαστικών μελετών για τις δραστηριότητες αυτές, που πρέπει να ολοκληρωθούν από τα κράτη μέλη το αργότερο έως το έτος αναφοράς 1998. Αυτές οι δοκιμαστικές μελέτες αποσκοπούν στον προσδιορισμό της σκοπιμότητας της συλλογής των απαραίτητων δεδομένων για την κατάρτιση των αποτελεσμάτων σχετικά με αυτές τις δραστηριότητες, λαμβανομένων υπόψη των πλεονεκτημάτων της διαθεσιμότητας των δεδομένων σε σχέση με το κόστος της συλλογής και την επιβάρυνση των επιχειρήσεων.

2. Για τις δραστηριότητες που απαριθμούνται στο τμήμα 9, τα κράτη μέλη παρέχουν στην Επιτροπή έκθεση σχετικά με τη διαθεσιμότητα των απαραίτητων δεδομένων για την κατάρτιση αποτελεσμάτων σχετικά με τα ακόλουθα χαρακτηριστικά:

>ΘΕΣΗ ΠΗΝΑΚΑ>

Η Επιτροπή θεσπίζει, σύμφωνα με τη διαδικασία που ορίζεται στο άρθρο 13 του παρόντος κανονισμού, πρόγραμμα δοκιμαστικών μελετών για τα χαρακτηριστικά αυτά, που πρέπει να ολοκληρωθούν από τα κράτη μέλη το αργότερο έως το έτος αναφοράς 1998. Αυτές οι δοκιμαστικές μελέτες αποσκοπούν στον προσδιορισμό της σκοπιμότητας της συλλογής των απαραίτητων δεδομένων για την κατάρτιση των αποτελεσμάτων σχετικά με αυτά τα χαρακτηριστικά, λαμβάνοντας υπόψη τα πλεονεκτήματα της διαθεσιμότητας των δεδομένων σε σχέση με το κόστος της συλλογής και την επιβάρυνση των επιχειρήσεων.

3. Όσον αφορά τους τίτλους Ζ-Κ NACE αναθ. 1, τα κράτη μέλη κοινοποιούν στην Επιτροπή έκθεση σχετικά με τη διαθεσιμότητα των στοιχείων που απαιτούνται για την κατανομή των αποτελεσμάτων ανάλογα με την ύπαρξη ενός ελέγχου πλειοψηφίας από επιχειρήσεις μη εγκατεστημένες κατά τον ορισμό της GATS. Η Επιτροπή, με τη διαδικασία του άρθρου 13 του κανονισμού, θεσπίζει, για την κατανομή αυτή, πρόγραμμα δοκιμαστικών μελετών τις οποίες τα κράτη μέλη πρέπει να ολοκληρώσουν το αργότερο στο έτος αναφοράς 1998. Οι δοκιμαστικές αυτές μελέτες αποσκοπούν στον προσδιορισμό της σκοπιμότητας της συλλογής των δεδομένων που απαιτούνται για την κατάρτιση αποτελεσμάτων για την κατανομή αυτή, λαμβάνοντας υπόψη τα πλεονεκτήματα της διαθεσιμότητας των δεδομένων σε σχέση με το κόστος της συλλογής και την επιβάρυνση των επιχειρήσεων.

4. Η Επιτροπή ενημερώνει το Συμβούλιο για τις δυνατότητες κατάρτισης σχετικά με τις δραστηριότητες, τα χαρακτηριστικά και τις κατανομές που παρατίθενται στα σημεία 1, 2 και 3 και υποβάλλει συγχρόνως, σύσταση για την προσθήκη ορισμένων ή όλων των δραστηριοτήτων, χαρακτηριστικών και κατανομών αυτών στους καταλόγους των τμημάτων 4, 7 και 9.

Τμήμα 11 Μεταβατική περίοδος

Για τους σκοπούς της κοινής ενότητας που ορίζεται στο παρόν παράρτημα, η μεταβατική περίοδος δεν υπερβαίνει τα τέσσερα έτη μετά τα πρώτα έτη αναφοράς για την κατάρτιση των στατιστικών που αναφέρονται στο τμήμα 5.

ΠΑΡΑΡΤΗΜΑ 2

ΛΕΠΤΟΜΕΡΗΣ ΕΝΟΤΗΤΑ ΓΙΑ ΣΤΑΤΙΣΤΙΚΕΣ ΔΙΑΡΘΡΩΣΗΣ ΤΗΣ ΒΙΟΜΗΧΑΝΙΑΣ

Τμήμα 1 Στόχοι

Στόχος του παρόντος παραρτήματος είναι η θέσπιση κοινού πλαισίου για τη συλλογή, κατάρτιση, διαβίβαση και αξιολόγηση των κοινοτικών στατιστικών για τη διάρθρωση, τη δραστηριότητα, την ανταγωνιστικότητα και τις επιδόσεις του βιομηχανικού τομέα.

Τμήμα 2 Θεματικοί τομείς

Οι στατιστικές που καταρτίζονται αφορούν τους θεματικούς τομείς που αναφέρονται στο άρθρο 2 σημεία i), ii), iii), iv) και v) του παρόντος κανονισμού, και συγκεκριμένα:

- έναν κεντρικό κατάλογο στατιστικών για τη λεπτομερή ανάλυση της διάρθρωσης, της δραστηριότητας, των επιδόσεων και της ανταγωνιστικότητας των βιομηχανικών δραστηριοτήτων,

- έναν συμπληρωματικό κατάλογο στατιστικών για τη μελέτη εξειδικευμένων θεμάτων.

Τμήμα 3 Πεδίο εφαρμογής

Καταρτίζονται στατιστικές για όλες τις δραστηριότητες που εμπίπτουν στους τίτλους Γ, Δ, και Ε της NACE αναθ. 1. Οι τίτλοι αυτοί καλύπτουν τις δραστηριότητες της εξορυκτικής βιομηχανίας (Γ), της μεταποιητικής βιομηχανίας (Δ), και της παραγωγής και της διανομής ηλεκτρικού ρεύματος, φυσικού αερίου και νερού (Ε). Οι στατιστικές των επιχειρήσεων αφορούν το σύνολο των επιχειρήσεων που κατατάσσονται σύμφωνα με την κύρια δραστηριότητά τους στους τίτλους Γ, Δ και Ε.

Τμήμα 4 Χαρακτηριστικά

1. Στους παρακάτω καταλόγους χαρακτηριστικών και στατιστικών εμφανίζονται, όπου είναι αναγκαίο, τα είδη των στατιστικών μονάδων για τις οποίες καταρτίζονται οι στατιστικές και το αν η συχνότητα με την οποία καταρτίζονται είναι ετήσια ή πολυετής. Οι στατιστικές και τα χαρακτηριστικά που εμφανίζονται με πλάγιους χαρακτήρες περιλαμβάνονται και στους καταλόγους της κοινής ενότητας.

2. Ετήσιες δημογραφικές στατιστικές:

>ΘΕΣΗ ΠΗΝΑΚΑ>

3. Χαρακτηριστικά επιχειρήσεων για τα οποία καταρτίζονται ετήσιες στατιστικές:

>ΘΕΣΗ ΠΗΝΑΚΑ>

4. Χαρακτηριστικά επιχειρήσεων για τα οποία καταρτίζονται πολυετείς στατιστικές:

>ΘΕΣΗ ΠΗΝΑΚΑ>

5. Χαρακτηριστικά για τα οποία καταρτίζονται ετήσιες περιφερειακές στατιστικές:

>ΘΕΣΗ ΠΗΝΑΚΑ>

6. Χαρακτηριστικά μονάδων οικονομικής δραστηριότητας για τα οποία καταρτίζονται ετήσιες στατιστικές:

>ΘΕΣΗ ΠΗΝΑΚΑ>

7. Διεξάγονται δοκιμαστικές μελέτες για τα χαρακτηριστικά που παρατίθενται στο τμήμα 9.

Τμήμα 5 Πρώτο έτος αναφοράς

1. Το πρώτο έτος αναφοράς για το οποίο θα πρέπει να καταρτιστούν ετήσιες στατιστικές είναι το ημερολογιακό έτος 1995. Τα πρώτα έτη αναφοράς για τις στατιστικές που καταρτίζονται με πολυετή συχνότητα καθορίζονται κατωτέρω, με βάση τους κωδικούς που αντιστοιχούν στα χαρακτηριστικά:

>ΘΕΣΗ ΠΗΝΑΚΑ>

2. Πολυετείς στατιστικές καταρτίζονται κάθε πέντε τουλάχιστον έτη.

Τμήμα 6 Έκθεση σχετικά με την ποιότητα των στατιστικών

Για κάθε κύριο παρεχόμενο χαρακτηριστικό τα κράτη μέλη αναφέρουν το βαθμό ακριβείας σε σχέση με επίπεδο αξιοπιστίας 95 %, τον οποίο η Επιτροπή περιλαμβάνει στην έκθεσή της που προβλέπεται στο άρθρο 14 του παρόντος κανονισμού, λαμβάνοντας υπόψη την εφαρμογή του εν λόγω άρθρου σε κάθε κράτος μέλος. Τα κύρια χαρακτηριστικά καθορίζονται από την Επιτροπή σύμφωνα με τη διαδικασία του άρθρου 13 του παρόντος κανονισμού.

Τμήμα 7 Παραγωγή αποτελεσμάτων

1. Τα αποτελέσματα κατανέμονται σύμφωνα με το τετραψήφιο επίπεδο (τάξη) της NACE αναθ. 1.

2. Ορισμένα αποτελέσματα κατανέμονται επίσης σε τάξεις μεγέθους σύμφωνα με το τριψήφιο επίπεδο (ομάδες) της NACE αναθ. 1.

3. Ορισμένα αποτελέσματα κατανέμονται επίσης μεταξύ δημοσίου και ιδιωτικού τομέα και σε τριψήφιο επίπεδο (ομάδες) της NACE αναθ. 1.

4. Τα στατιστικά στοιχεία που καταρτίζονται από τις μονάδες οικονομικής δραστηριότητας κατανέμονται σε τετραψήφιο επίπεδο (τάξη) της NACE αναθ. 1.

5. Τα περιφερειακά στατιστικά στοιχεία κατανέμονται συγχρόνως σε διψήφιο επίπεδο (τμήματα) της NACE αναθ. 1 και στο επίπεδο ΙΙ της ονοματολογίας εδαφικών μονάδων (NUTS).

6. Τα αποτελέσματα για το χαρακτηριστικό 21 11 0, όσον αφορά τις επενδύσεις για την προστασία του περιβάλλοντος, καταρτίζονται για τις ακόλουθες ομάδες της NACE αναθ. 1:

Τίτλος Γ

Υπότιτλος ΔΑ

Υπότιτλοι ΔΒ+ΔΓ

Υπότιτλος ΔΔ

Υπότιτλος ΔΕ

Υπότιτλος ΔΣΤ

Υπότιτλοι ΔΖ+ΔΗ

Υπότιτλος ΔΘ

Τμήμα 27

Τμήμα 28

Υπότιτλοι ΔΚ+ΔΛ+ΔΜ+ΔΝ

Τμήμα 40

Τμήμα 41

Τμήμα 8 Διαβίβαση αποτελεσμάτων

Τα αποτελέσματα διαβιβάζονται εντός προθεσμίας 18 μηνών από το τέλος του ημερολογιακού έτους της περιόδου αναφοράς.

Τα εθνικά προκαταρκτικά αποτελέσματα ή εκτιμήσεις διαβιβάζονται εντός δέκα μηνών από το τέλος του ημερολογιακού έτους της περιόδου αναφοράς, για τις στατιστικές επιχειρήσεων που αναφέρονται στο τμήμα 4 σημείο 3 και που καταρτίζονται για τα ακόλουθα χαρακτηριστικά:

>ΘΕΣΗ ΠΗΝΑΚΑ>

Τα προκαταρκτικά αυτά αποτελέσματα καταρτίζονται σε τριψήφιο επίπεδο της NACE αναθ. 1 (ομάδες) .

Τμήμα 9 Εκθέσεις και δοκιμαστικές μελέτες

Τα κράτη μέλη παρέχουν στην Επιτροπή έκθεση σχετικά με τη διαθεσιμότητα των απαραίτητων δεδομένων για την κατάρτιση αποτελεσμάτων σχετικά με τα ακόλουθα χαρακτηριστικά:

>ΘΕΣΗ ΠΗΝΑΚΑ>

Η Επιτροπή, σύμφωνα με τη διαδικασία που ορίζεται στο άρθρο 13 του παρόντος κανονισμού, θεσπίζει πρόγραμμα δοκιμαστικών μελετών για τα χαρακτηριστικά αυτά που πρέπει να ολοκληρωθούν από τα κράτη μέλη το αργότερο έως το έτος αναφοράς 1998. Αυτές οι δοκιμαστικές μελέτες αποσκοπούν στον προσδιορισμό της σκοπιμότητας της συλλογής των απαραίτητων δεδομένων για την κατάρτιση αποτελεσμάτων σχετικά με αυτά τα χαρακτηριστικά, λαμβάνοντας υπόψη τα πλεονεκτήματα της διαθεσιμότητας των δεδομένων σε σχέση με το κόστος της συλλογής και την επιβάρυνση των επιχειρήσεων. Η Επιτροπή ενημερώνει το Συμβούλιο για τις δυνατότητες κατάρτισης στατιστικών σχετικά με αυτά τα χαρακτηριστικά και υποβάλλει ταυτοχρόνως σύσταση για την προσθήκη ορισμένων ή όλων των χαρακτηριστικών αυτών στους καταλόγους του τμήματος 4.

Τμήμα 10 Μεταβατική περίοδος

Για τους σκοπούς της λεπτομερούς ενότητας, που ορίζεται στο παρόν παράρτημα, η μεταβατική περίοδος δεν εκτείνεται πέρα από τέσσερα έτη από τα πρώτα έτη αναφοράς για την κατάρτιση των στατιστικών που αναφέρονται στο τμήμα 5.

ΠΑΡΑΡΤΗΜΑ 3

ΛΕΠΤΟΜΕΡΗΣ ΕΝΟΤΗΤΑ ΓΙΑ ΣΤΑΤΙΣΤΙΚΕΣ ΔΙΑΡΘΡΩΣΗΣ ΤΟΥ ΕΜΠΟΡΙΟΥ

Τμήμα 1 Στόχοι

Στόχος του παρόντος παραρτήματος είναι η δημιουργία ενός κοινού πλαισίου για τη συλλογή, κατάρτιση, τη διαβίβαση και την αξιολόγηση των κοινοτικών στατιστικών για τη διάρθρωση, τις δραστηριότητες, την ανταγωνιστικότητα και τις επιδόσεις του τομέα του εμπορίου.

Τμήμα 2 Τομείς

Οι στατιστικές που καταρτίζονται αφορούν τους τομείς που αναφέρονται στο άρθρο 2 σημεία i), ii), iii), και vi) του παρόντος κανονισμού, και συγκεκριμένα:

- τη διάρθρωση του εμπορίου και την εξέλιξή του,

- την εμπορική δραστηριότητα και τις μορφές πώλησης, καθώς και τους τρόπους προμήθειας και πωλήσεων.

Τμήμα 3 Πεδίο εφαρμογής

1. Οι στατιστικές καταρτίζονται για όλες τις δραστηριότητες που εμπίπτουν στο πεδίο εφαρμογής του τίτλου Ζ της NACE αναθ. 1. Ο τομέας αυτός καλύπτει τις δραστηριότητες του εμπορίου, επισκευές αυτοκινήτων και είδη οικιακής χρήσεως. Οι στατιστικές επιχειρήσεων αναφέρονται στον πληθυσμό όλων των επιχειρήσεων των οποίων η κύρια δραστηριότητα ταξινομείται στον τίτλο Ζ.

2. Εάν το συνολικό ποσό του κύκλου εργασιών και ο αριθμός των προσώπων που απασχολούνται σε διαίρεση του τίτλου Ζ της NACE αναθ. 1 αντιπροσωπεύουν κανονικά, σε ένα κράτος μέλος, λιγότερο από το 1 % του συνόλου της Κοινότητας, οι πληροφορίες που προβλέπονται στο παρόν παράρτημα και που δεν περιλαμβάνονται στο παράρτημα 1 μπορούν να μην συλλέγονται για τους σκοπούς του παρόντος κανονισμού.

3. Εφόσον απαιτείται για πολιτικές της Κοινότητας, η Επιτροπή, μπορεί σύμφωνα με τη διαδικασία του άρθρου 13 του παρόντος κανονισμού, να ζητήσει ad hoc συλλογή των δεδομένων που προβλέπονται στο σημείο 2.

Τμήμα 4 Χαρακτηριστικά

1. Στους παρακάτω καταλόγους χαρακτηριστικών και στατιστικών εμφανίζονται, εφόσον αυτό είναι αναγκαίο, τα είδη στατιστικών μονάδων για τις οποίες καταρτίζονται οι στατιστικές και το αν η συχνότητα με την οποία καταρτίζονται έχει ετήσια ή πολυετή βάση. Τα χαρακτηριστικά που εμφανίζονται με πλάγια στοιχεία περιλαμβάνονται και στους καταλόγους της κοινής ενότητας.

2. Ετήσιες δημογραφικές στατιστικές:

>ΘΕΣΗ ΠΗΝΑΚΑ>

3. Χαρακτηριστικά επιχειρήσεων για τα οποία καταρτίζονται ετήσιες στατιστικές:

>ΘΕΣΗ ΠΗΝΑΚΑ>

4. Χαρακτηριστικά επιχειρήσεων για τα οποία καταρτίζονται πολυετείς στατιστικές:

>ΘΕΣΗ ΠΗΝΑΚΑ>

5. Χαρακτηριστικά για τα οποία καταρτίζονται ετήσιες περιφερειακές στατιστικές:

>ΘΕΣΗ ΠΗΝΑΚΑ>

6. Χαρακτηριστικά για τα οποία καταρτίζονται πολυετείς περιφερειακές στατιστικές:

>ΘΕΣΗ ΠΗΝΑΚΑ>

7. Για τα χαρακτηριστικά που περιλαμβάνονται στο τμήμα 9 διενεργούνται δοκιμαστικές μελέτες.

Τμήμα 5 Πρώτο έτος αναφοράς

1. Το πρώτο έτος αναφοράς για το οποίο καταρτίζονται ετήσιες στατιστικές είναι το ημερολογιακό 1995. Τα πρώτα έτη αναφοράς για τις στατιστικές που καταρτίζονται με πολυετή συχνότητα ορίζονται κατωτέρω για κάθε τομέα της NACE αναθ. 1 για τον οποίο συλλέγονται δεδομένα και για τις πολυετείς περιφρερειακές στατιστικές.

>ΘΕΣΗ ΠΗΝΑΚΑ>

2. Η πολυετής συχνότητα είναι πενταετής.

Τμήμα 6 Έκθεση σχετικά με την ποιότητα των στατιστικών

Για κάθε βασικό χαρακτηριστικό τα κράτη μέλη αναφέρουν το βαθμό ακριβείας με επίπεδο αξιοπιστίας 95 %, τον οποίο περιλαμβάνει η Επιτροπή στην έκθεσή της που προβλέπεται στο άρθρο 14 του παρόντος κανονισμού, λαμβάνοντας υπόψη την εφαρμογή του εν λόγω άρθρου σε κάθε κράτος μέλος. Τα βασικά χαρακτηριστικά καθορίζονται από την Επιτροπή σύμφωνα με τη διαδικασία του άρθρου 13 του παρόντος κανονισμού.

Τμήμα 7 Παραγωγή αποτελεσμάτων

1. Για την κατάρτιση συνολικών στατιστικών, τα κράτη μέλη παρουσιάζουν επιμέρους εθνικά αποτελέσματα, κατανεμημένα σύμφωνα με τις τάξεις της NACE αναθ. 1.

2. Ορισμένα αποτελέσματα κατανέμονται επίσης σε τάξεις μεγέθους για κάθε ομάδα NACE αναθ. 1.

3. Οι περιφερειακές στατιστικές κατανέμονται ταυτόχρονα σύμφωνα με το τριψήφιο επίπεδο της NACE αναθ. 1 και το επίπεδο ΙΙ της ονοματολογίας εδαφικών μονάδων (NUTS).

4. Το πεδίο εφαρμογής των περιφερειακών στατιστικών που καταρτίζονται σε πολυετή βάση αντιστοιχεί στον πληθυσμό των τοπικών μονάδων των οποίων η κύρια δραστηριότητα ταξινομείται στον τίτλο Ζ. Ωστόσο, μπορεί να περιοριστεί στις τοπικές μονάδες που εξαρτώνται από επιχειρήσεις που ταξινομούνται στον τίτλο Ζ της NACE αναθ. 1 εφόσον ο πληθυσμός αυτός καλύπτει περισσότερο από το 95 % του συνολικού πεδίου εφαρμογής. Το ποσοστό αυτό υπολογίζεται χρησιμοποιώντας το χαρακτηριστικό της απασχόλησης που είναι διαθέσιμο στο μητρώο επιχειρήσεων.

Τμήμα 8 Διαβίβαση αποτελεσμάτων

1. Τα αποτελέσματα διαβιβάζονται εντός προθεσμίας 18 μηνών από το τέλος του ημερολογιακού έτους της περιόδου αναφοράς.

2. Διαβιβάζονται προκαταρκτικά εθνικά αποτελέσματα ή εκτιμήσεις, εντός προθεσμίας δέκα μηνών από το τέλος του ημερολογιακού έτους της περιόδου αναφοράς, για τις στατιστικές επιχειρήσεων τις σχετικές με τα ακόλουθα χαρακτηριστικά:

12 11 0 (Κύκλος εργασιών)

16 11 0 (Αριθμός απασχολουμένων ατόμων).

Τα προκαταρκτικά αυτά αποτελέσματα κατανέμονται σύμφωνα με το τριψήφιο επίπεδο (ομάδες) της NACE αναθ. 1.

Τμήμα 9 Εκθέσεις και δοκιμαστικές μελέτες

Τα κράτη μέλη κοινοποιούν στην Επιτροπή έκθεση σχετικά με τη διαθεσιμότητα των απαραίτητων δεδομένων για την κατάρτιση των αποτελεσμάτων σχετικά με τα ακόλουθα χαρακτηριστικά:

>ΘΕΣΗ ΠΗΝΑΚΑ>

Η Επιτροπή, με τη διαδικασία του άρθρου 13 του παρόντος κανονισμού, θεσπίζει πρόγραμμα δοκιμαστικών μελετών για τα χαρακτηριστικά αυτά που πρέπει να ολοκληρωθούν από τα κράτη μέλη το αργότερο έως το έτος αναφοράς 1998. Αυτές οι δοκιμαστικές μελέτες αποσκοπούν στον προσδιορισμό της σκοπιμότητας της συλλογής των απαραίτητων δεδομένων για την κατάρτιση αποτελεσμάτων σχετικά με αυτά τα χαρακτηριστικά, λαμβανομένων υπόψη των πλεονεκτημάτων της διαθεσιμότητας των δεδομένων σε σχέση με το κόστος της συλλογής τους και την επιβάρυνση των επιχειρήσεων. Η Επιτροπή ενημερώνει το Συμβούλιο για τις δυνατότητες κατάρτισης στατιστικών σχετικά με αυτά τα χαρακτηριστικά και συγχρόνως υποβάλλει σύσταση για την προσθήκη ορισμένων ή όλων των χαρακτηριστικών αυτών στους καταλόγους του τμήματος 4.

Τμήμα 10 Μεταβατική περίοδος

Για τους σκοπούς της λεπτομερούς ενότητας, που ορίζεται στο παρόν παράρτημα, η μεταβατική περίοδος δεν υπερβαίνει τα τέσσερα έτη μετά τα πρώτα έτη αναφοράς για την κατάρτιση των στατιστικών που αναφέρονται στο τμήμα 5.

ΠΑΡΑΡΤΗΜΑ 4

ΛΕΠΤΟΜΕΡΗΣ ΕΝΟΤΗΤΑ ΓΙΑ ΣΤΑΤΙΣΤΙΚΕΣ ΔΙΑΡΘΡΩΣΗΣ ΤΟΥ ΤΟΜΕΑ ΤΩΝ ΔΟΜΙΚΩΝ ΕΡΓΩΝ

Τμήμα 1 Στόχοι

Στόχος του παρόντος παραρτήματος είναι η θέσπιση κοινού πλαισίου για τη συλλογή, κατάρτιση, διαβίβαση και αξιολόγηση των κοινοτικών στατιστικών για τη διάρθρωση, τις δραστηριότητες, την ανταγωνιστικότητα και τις επιδόσεις του τομέα δομικών έργων.

Τμήμα 2 Τομείς

Οι στατιστικές που καταρτίζονται αφορούν τους τομείς που αναφέρονται στο άρθρο 2 σημεία i), ii), iii), iv) και v) του παρόντος κανονισμού, και συγκεκριμένα:

- έναν κεντρικό κατάλογο στατιστικών για τη λεπτομερή ανάλυση της διάρθρωσης, της δραστηριότητας, των επιδόσεων και της ανταγωνιστικότητας των δραστηριοτήτων στον τομέα των δομικών έργων,

- έναν συμπληρωματικό κατάλογο στατιστικών για τη μελέτη εξειδικευμένων θεμάτων.

Τμήμα 3 Πεδίο εφαρμογής

1. Καταρτίζονται στατιστικές για όλες τις δραστηριότητες που αναφέρονται στον τίτλο ΣΤ της NACE αναθ. 1. Οι στατιστικές των επιχειρήσεων αφορούν το σύνολο των επιχειρήσεων που κατατάσσονται με βάση την κύρια δραστηριότητά τους στον τίτλο ΣΤ.

2. Εάν το συνολικό ποσό του κύκλου εργασιών και ο αριθμός των προσώπων που απασχολούνται σε υποδιαίρεση του τίτλου ΣΤ της NACE αναθ. 1 αντιπροσωπεύουν κανονικά, σε ένα κράτος μέλος, λιγότερο από το 1 % του συνόλου της Ευρωπαϊκής Κοινότητας, οι πληροφορίες που προβλέπονται στο παρόν παράρτημα και που δεν περιλαμβάνονται στο παράρτημα 1 μπορούν να μην συλλέγονται για τους σκοπούς του παρόντος κανονισμού.

3. Εφόσον απαιτείται για πολιτικές της Κοινότητας, η Επιτροπή, σύμφωνα με τη διαδικασία του άρθρου 13 του παρόντος κανονισμού, μπορεί να ζητήσει ad hoc συλλογή των δεδομένων που αναφέρονται στο σημείο 2.

Τμήμα 4 Χαρακτηριστικά

1. Στους παρακάτω καταλόγους χαρακτηριστικών και στατιστικών εμφανίζονται, όταν είναι αναγκαίο, τα είδη στατιστικών μονάδων για τις οποίες καταρτίζονται οι στατιστικές και το αν η συχνότητα με την οποία καταρτίζονται έχει ετήσια ή πολυετή βάση. Οι στατιστικές και τα χαρακτηριστικά που εμφανίζονται με πλάγια στοιχεία περιλαμβάνονται και στους καταλόγους της κοινής ενότητας.

2. Ετήσιες δημογραφικές στατιστικές:

>ΘΕΣΗ ΠΗΝΑΚΑ>

3. Χαρακτηριστικά επιχειρήσεων για τις οποίες καταρτίζονται ετήσιες στατιστικές:

>ΘΕΣΗ ΠΗΝΑΚΑ>

4. Χαρακτηριστικά των επιχειρήσεων για τα οποία καταρτίζονται πολυετείς στατιστικές:

>ΘΕΣΗ ΠΗΝΑΚΑ>

5. Χαρακτηριστικά για τα οποία καταρτίζονται ετήσιες περιφερειακές στατιστικές:

>ΘΕΣΗ ΠΗΝΑΚΑ>

6. Χαρακτηριστικά μονάδων οικονομικής δραστηριότητας για τα οποία καταρτίζονται ετήσιες στατιστικές:

>ΘΕΣΗ ΠΗΝΑΚΑ>

7. Θα διεξαχθούν μελέτες για τα χαρακτηριστικά που απαριθμούνται στο τμήμα 9.

Τμήμα 5 Πρώτο έτος αναφοράς

1. Το πρώτο έτος αναφοράς για το οποίο θα πρέπει να καταρτιστούν ετήσιες στατιστικές είναι το ημερολογιακό έτος 1995. Τα πρώτα έτη αναφοράς για τις στατιστικές που καταρτίζονται με πολυετή συχνότητα καθορίζονται κατωτέρω, για τους κωδικούς που προσδιορίζουν τα χαρακτηριστικά.

>ΘΕΣΗ ΠΗΝΑΚΑ>

2. Πολυετείς στατιστικές καταρτίζονται τουλάχιστον πέντε έτη.

Τμήμα 6 Έκθεση σχετικά με την ποιότητα των στατιστικών

Για κάθε κύριο χαρακτηριστικό τα κράτη μέλη αναφέρουν το βαθμό ακριβείας με επίπεδο αξιοπιστίας 95 %, τον οποίο η Επιτροπή περιλαμβάνει στην έκθεσή της που προβλέπεται στο άρθρο 14 του παρόντος κανονισμού, λαβμάνοντας υπόψη την εφαρμογή του εν λόγω άρθρου σε κάθε κράτος μέλος. Τα κύρια χαρακτηριστικά καθορίζονται από την Επιτροπή σύμφωνα με τη διαδικασία του άρθρου 13 του παρόντος κανονισμού.

Τμήμα 7 Παραγωγή αποτελεσμάτων

1. Οι στατιστικές, πλην των χαρακτηριστικών 22 11 0, 22 12 0, 15 42 0, 15 44 1 και 15 44 0, κατανέμονται σύμφωνα με το τετραψήφιο επίπεδο (τάξη) της NACE αναθ. 1.

Τα αποτελέσματα όσον αφορά τα χαρακτηριστικά 15 42 0, 15 44 1 και 15 44 2 κατανέμονται σύμφωνα με το τριψήφιο επίπεδο (ομάδες) της NACE αναθ. 1.

Τα αποτελέσματα όσον αφορά τα χαρακτηριστικά 22 11 0 και 22 12 0 κατανέμονται σύμφωνα με το διψήφιο επίπεδο (τμήματα) της NACE αναθ. 1.

2. Ορισμένα αποτελέσματα κατανέμονται επίσης σε τάξεις μεγέθους σύμφωνα με το τριψήφιο επίπεδο (ομάδες) της NACE αναθ. 1.

3. Ορισμένα αποτελέσματα κατανέμονται επίσης μεταξύ δημοσίου και ιδιωτικού τομέα και σε τριψήφιο επίπεδο (ομάδες) της NACE αναθ. 1.

4. Τα στατιστικά στοιχεία που καταρτίζονται από τις μονάδες τύπου δραστηριότητας κατανέμονται σύμφωνα με το τετραψήφιο επίπεδο (τάξη) της NACE αναθ. 1.

5. Τα περιφερειακά στατιστικά στοιχεία κατανέμονται σύμφωνα με το διψήφιο επίπεδο (τμήματα) της NACE αναθ. 1 και το επίπεδο ΙΙ της ονοματολογίας εδαφικών μονάδων (NUTS).

Τμήμα 8 Διαβίβαση αποτελεσμάτων

Τα αποτελέσματα διαβιβάζονται εντός προθεσμίας 18 μηνών από το τέλος του ημερολογιακού έτους της περιόδου αναφοράς.

Τυχόν εθνικά προκαταρκτικά αποτελέσματα ή εκτιμήσεις διαβιβάζονται εντός δέκα μηνών από το τέλος του ημερολογιακού έτους της περιόδου αναφοράς, για τις στατιστικές επιχειρήσεων που καταρτίζονται για τα ακόλουθα χαρακτηριστικά:

>ΘΕΣΗ ΠΗΝΑΚΑ>

Τα προκαταρκτικά αυτά αποτελέσματα καταρτίζονται σύμφωνα με το τριψήφιο επίπεδο της NACE αναθ. 1 (ομάδες).

Τμήμα 9 Εκθέσεις και δοκιμαστικές μελέτες

Τα κράτη μέλη κοινοποιούν στην Επιτροπή έκθεση σχετικά με τη διαθεσιμότητα των απαραίτητων δεδομένων για τον υπολογισμό των ακόλουθων χαρακτηριστικών:

>ΘΕΣΗ ΠΗΝΑΚΑ>

Η Επιτροπή, σύμφωνα με τη διαδικασία που ορίζεται στο άρθρο 13 του παρόντος κανονισμού, θεσπίζει πρόγραμμα δοκιμαστικών μελετών για τα χαρακτηριστικά αυτά που πρέπει να ολοκληρωθούν από τα κράτη μέλη το αργότερο έως το έτος αναφοράς 1998. Αυτές οι δοκιμαστικές μελέτες αποσκοπούν στον προσδιορισμό της σκοπιμότητας της συλλογής των απαραίτητων δεδομένων για την κατάρτιση αποτελεσμάτων σχετικά με αυτά τα χαρακτηριστικά λαμβάνοντας υπόψη τα πλεονεκτήματα της διαθεσιμότητας των στοιχείων σε σχέση με το κόστος της συλλογής και την επιβάρυνση των επιχειρήσεων. Η Επιτροπή ενημερώνει το Συμβούλιο για τις δυνατότητες κατάρτισης στατιστικών σχετικά με τα χαρακτηριστικά αυτά και συγχρόνως υποβάλει σύσταση για την προσθήκη ορισμένων ή όλων των χαρακτηριστικών αυτών στον κατάλογο του τμήματος 4.

Τμήμα 10 Μεταβατική περίοδος

Για τους σκοπούς της λεπτομερούς ενότητας, που ορίζεται στο παρόν παράρτημα, η μεταβατική περίοδος δεν υπερβαίνει τα τέσσερα έτη μετά τα πρώτα έτη αναφοράς για την κατάρτιση των στατιστικών που αναφέρονται στο τμήμα 5.